Diari Oficial de la Generalitat Valenciana


Sumari del DOGV 6269, del 18-05-2010 (2010/5553)

ORDE 14/2010, de 15 d'abril, de la Conselleria de Cultura i Esport, per la qual es delimita l'entorn de protecció de la torre de la Corda d'Orpesa (Castelló) i se n'establix la normativa de protecció.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/04/15/14/dof/vci/html**

### Dades del document

Número de DOGV
:   6269

Data del DOGV
:   18-05-2010

Secció del DOGV
:   I. DISPOSICIONS GENERALS

Número del document
:   2010/5553


Data del document
:   15-04-2010

Organisme emissor
:   Conselleria de Cultura i Esport

Tipus de document
:   Ordre

Descriptors 

:   * Orpesa
    * patrimoni arquitectònic
    * ben cultural
    * protecció del patrimoni
    * legislació

ORDE 14/2010, de 15 d'abril, de la Conselleria de Cultura i Esport, per la qual es delimita l'entorn de protecció de la torre de la Corda d'Orpesa (Castelló) i se n'establix la normativa de protecció. [2010/5553]
De conformitat amb el que disposa la disposició addicional primera de la Llei 4/1998, d'11 de juny, del Patrimoni Cultural Valencià, tenen la consideració de béns d'interés cultural integrants del patrimoni cultural valencià els que en el moment de la seua entrada en vigor ja posseïen eixa qualificació a l'empara de la Llei 16/1985, de 25 de juny, del Patrimoni Històric Espanyol, tant per mitjà d'un expedient individualitzat com en virtut d'allò preceptuat en l'article 40.2 i en les disposicions addicionals primera i segona de la dita llei.
Així mateix, la disposició addicional segona de la Llei 16/1985 atorga la consideració d'Interés Cultural als béns a què atribuïx este caràcter el Decret de 22 d'abril de 1949, del Ministeri d'Educació Nacional, sobre protecció dels castells espanyols (BOE de 05.05.1949).
La torre de la Corda té, per ministeri de la llei, la consideració de Bé d'Interés Cultural amb la categoria de Monument, i amb esta condició figura en el Registre General de Béns d'Interés Cultural dependent del Ministeri de Cultura.
En l'exercici de la facultat continguda en la disposició transitòria primera de la Llei 4/1998, d'11 de juny, del Patrimoni Cultural Valencià, relativa a la complementació de les declaracions produïdes abans de la seua entrada en vigor, a fi d'adaptar-ne el contingut als requisits que s'hi establixen, la Direcció General de Patrimoni Cultural Valencià va acordar, mitjançant una resolució amb data 9 de setembre de 2008 (DOGV núm. 5873, de 18.10.2008), incoar l'expedient de delimitació de l'entorn de protecció i de determinació de la normativa de protecció de la torre de la Corda d'Orpesa. L'expedient va ser objecte d'informació pública.
En compliment dels preceptes esmentats, esta última resolució, amb els seus annexos, va ser comunicada als interessats en l'expedient, als quals se'ls va concedir tràmit d'audiència i se'ls van valorar els arguments des de la perspectiva patrimonial, com queda acreditat en l'expedient, amb la qual cosa s'han complit tots els tràmits preceptius legalment previstos per a la delimitació de l'entorn de protecció i l'establiment de la normativa de protecció corresponent.
En virtut d'allò exposat, i en compliment del que disposa el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i fent ús de les facultats conferides per l'article 28 de la Llei 5/1983, de 30 de desembre, del Consell,
ORDENE
Article 1. Objecte
La present orde té com a objecte delimitar l'entorn de protecció de la torre de la Corda d'Orpesa i establir la normativa de protecció del monument i el seu entorn en l'articulat que es transcriu a continuació.
CAPÍTOL I
Normativa de protecció del Monument y el seu entorn
Article 2. Règim del Monument
Cal atindre's al que disposa la secció segona, «Règim dels béns immobles d'interés cultural», del capítol III del títol II de la Llei 4/1998, d'11 de juny, del Patrimoni Cultural Valencià, aplicable a la categoria de Monument.
Article 3. Usos
Els usos permesos són tots els que siguen compatibles amb la posada en valor i el gaudi patrimonial del bé i contribuïsquen a la consecució dels dits fins. L'autorització particularitzada d'ús s'ha de regir pel que disposa l'article 18 de la Llei 4/1998, d'11 de juny, del Patrimoni Cultural Valencià.
Article 4. Règim d'intervencions en el entorn
De conformitat amb el que disposa l'article 35 de la Llei 4/1998, d'11 de juny, del Patrimoni Cultural Valencià, qualsevol intervenció que pretenga realitzar-se en l'entorn de protecció del monument requerirà l'autorització prèvia de la conselleria competent en matèria de cultura. Esta autorització s'ha d'emetre d'acord amb els criteris establits en la present normativa, i per al que no s'hi preveu, aplicant directament els criteris de l'article 39 de la llei esmentada. La present normativa regirà amb caràcter provisional fins que el Pla Especial de Protecció del Monument i el seu Entorn no es redacte i obtinga validació patrimonial.
Totes les intervencions requeriran per al tràmit d'autorització la definició precisa de l'abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la transcendència patrimonial.
Article 5. Preservació del paisatge i usos incompatibles
A fi de preservar el paisatge històric del monument, no s'hi autoritzaran edificacions per a cap ús en l'àmbit delimitat per l'antiga via fèrria i la línia costanera, i hi queden expressament prohibits els abocaments de residus.
Les tanques i les intervencions d'una naturalesa similar s'hauran de fer emprant materials tradicionals, i no es permetran aquelles que per situació o dimensions limiten el camp visual de l'immoble.
La massa d'arbres que hi ha a l'entorn de protecció contribuïx a la configuració del paisatge de la torre, per la qual cosa haurà de ser objecte de conservació i manteniment.
Article 6. Elements impropis
Queda proscrita la introducció d'anuncis i publicitat exterior a l'entorn, excepte la d'activitats culturals o esdeveniments festius que, de manera ocasional, reversible i durant un temps limitat, sol·licite i obtinga autorització expressa.
Article 7. Patrimoni arqueològic
En qualsevol intervenció que afecte el subsòl de l'immoble o el seu entorn de protecció s'ha d'aplicar el règim tutelar establit en l'article 62 de la Llei 4/1998, d'11 de juny, del Patrimoni Cultural Valencià, per a la salvaguarda del patrimoni arqueològic.
CAPÍTOL II
Delimitació de l'entorn de protecció
Article 8. Delimitació de l'entorn de protecció
L'entorn de protecció del Bé d'Interés Cultural queda definit tant literalment com gràficament en els annexos adjunts, que formen part de la present orde.
DISPOSICIONS ADDICIONALS
Primera
La present orde s'ha d'inscriure en la secció primera de l'Inventari General del Patrimoni Cultural Valencià.
Segona
La present delimitació de l'entorn de protecció de la torre de la Corda d'Orpesa i la determinació de la seua normativa protectora s'han de comunicar al Registre General de Béns d'Interés Cultural a l'efecte que n'hi quede constància.
ANNEX II / anexo iIDISPOSICIÓ FINAL ÚNICA
La present orde es publicarà en el Boletín Oficial del Estado i entrarà en vigor l'endemà de la publicació en el Diari Oficial de la Comunitat Valenciana.
València, 15 d'abril de 2010
La consellera de Cultura i Esport,
TRINIDAD MIRÓ MIRA
ANNEX I
Delimitació literal
a) Justificació de la delimitació proposada.
El criteri general seguit per a la delimitació de l'entorn de protecció consistix a incloure dins de la seua àrea els elements següents:
- Topogràfics i paisatgístics, amb la inclusió del monticle on es troba la torre, el seu paisatge immediat en l'àmbit de 200 m i els vials més pròxims des d'on és possible veure-la.
- Arqueològics, incorporant les àrees limítrofes susceptibles de troballes relacionades amb la torre.
b) Delimitació de l'entorn de protecció.
Línia delimitadora: És una circumferència concèntrica a la torre, a una distància del seu parament exterior de 200 m en l'àmbit terrestre. Esta circumferència s'interromp en la seua intersecció amb el vial existent al nord, incorporant-lo.


Còpia Permalink ELI